**НАРОДНО ЧИТАЛИЩЕ „ГЕНЕРАЛ ГЕОРГИ ТОДОРОВ – 2011”, ГР. ДУПНИЦА**

**ПЛАН-ПРОГРАМА**

**НА НАРОДНО ЧИТАЛИЩЕ „ГЕНЕРАЛ ГЕОРГИ ТОДОРОВ – 2011”, ГР. ДУПНИЦА**

**за 2022 година**

Дейността на читалището за предстоящата 2022 година ще бъде в изпълнение на Устава, като акцент ще бъде подготовката, организацията и честването на 110 годишнината от Балканската война.

В тази връзка мероприятията ще бъдат основно за представяне на личности и книги с такова значение, организация на научна -теоретична конференция на тема: „ Седма Рилска дивизия и нейното участие в Балканските войни (1912-1913 г.), отбелязване на дати и годишнини.

1. На 14 януари – предложение до местната кабелна телевизия за излъчване на предаване, във връзка с Освобождението на Дупница от турско иго. На участниците (ученици) ще се предостави необходимата литература за подготовка.
2. На 19 февруари - подготовка и изнасяне на рецитал в съвместна програма с читалище „Пробуда”, с. Самораново на паметника на Васил Левски – с. Самораново.
3. Представяне на книги, свързани с живота и дейността на Васил Левски и посещението му в нашия край.

Месец: Февруари

1. 3 март – Подготовка на мобилна изложба на тема: Руско-турската освободителна война, която ще бъде подредена в местно училище.

1. Фото – изложба на униформи на Българската армия.

Месец: Април

1. 18 април – Международен ден на културно-историческото наследство

Презентиране на архитектурните паметници на културата с местно значение – общоградско мероприятие.(Отложено мероприятие от миналата година).

Месец: Април

1. Тематична вечер, посветена на творчеството на дупнишките краеведи - Асен и Тихомир Меджидиеви. Представяне на техните книги, свързани с Дупница.

През годината

1. Представяне командването на Седма Рилска дивизия, през периода 1912-1945 година.

През годината

1. 6 май - Деня на храбростта и българската армия – организиране на

панахида, поднасяне на венци и цветя пред паметниците на загиналите.

1. Изнесен урок на тема: „Самуил – владетел, цар. Религиозно-културна дейност през Първото българско царство”.

Месец: юни

1. Провеждане на научна-теоретична конференция на тема: Седма Рилска дивизия и участието и в Балканските войни (1912-1913 г. Подтемите ще бъдат уточнени с участниците.
2. Представяне на книги, свързани с историята на родния край от дупнишки автори.

През годината

1. 02 август – 119 години от Илинденско-преображенското въстание. Представяне на книгата на Георги Георгиев „Македоно – Одринското движение в Кюстендилски окръг”, в частта и за Дупница и Дупнишко (отложено мероприятие).
2. 06 - 22 септември – „От Съединението до Независимостта“ – участие в общоградските мероприятия, подготовка на рецитали за двете годишнини и изложба.
3. Участие в организираните от Асоциация „Онгъл“ Цар Иван Шишманови дни .

Месец: октомври

1. 1 ноември - Ден на народните будители – Продължаване на традицията на този ден да представяме известна личност, чийто живот и дейност е изследвана от ученици. Представяне на личността и професионалната кариера на ген. Тодор Димитров Радев (Отложено мероприятие от миналата година).
2. Представяне на книгата „Истината за Балканската война”, автор Божидар Димитров.

Месец: Декември

В случай, че обстановката позволява планираме:

- организирано посещение на военно гробище в Македония. Посещение на гроба на дупничанина Станислав Чешанков от 35 – ти Рилски випуск, загинал през Първата световна война и погребан в двора на черквата „Свети Пантелеймон”, гр. Велес. Постъпки за възстановяване и поставяне на паметен знак.

-Инициатива, която имаме намерение да възложим на ученици от местни училища, включваща издирване на паметници, паметни знаци и плочи по селата в Община Дупница.

- Табло за Балканската война, изработено от ученици.

- Фото табла на командващиште Седма Рилска дивизия.

- Фото табла на генерали от нашия край

- Представяне на творчеството на Леа Коен, свързано с живота на дупничанина Жак Асеов („Жените от Кино „Роял”).

- Започване на дейността на новосъздадения към читалището клуб ”Парнас” за изучаване на местни занаяти.

Ще продължим съвместната дейност с учениците от клуб „Историка” при СЕУ „Св. Паисий Хилендарски”.

Продължаване дейността по инициативата „Осинови паметник” - паметната плоча на ген. Г. Тодоров на Военен клуб, както и поддържане на гроба и поклонение в знак на почит на поручик Борис Змияров.

Участие в национални и местни тържества и инициативи, включително на СОСЗР, Министерство на отбраната, Военно-историческата комисия и др. Военно-патриотични организации.

Текуща дейност :

- Издирване на сведения, възстановяване на фотографии, кореспонденция и др.

- Организационни въпроси, съвещания.

- Отразяване на всички дейности, свързани с живота на читалището във в. „Българско войнство” и местни медии.

Набиране на книги с военно-историческа тематика – закупуване, дарения.

Продължаваме просветната дейност на Faсebook страницата на читалището.

Абонамент за за вестник „Българско войнство“.

Набиране на снимков и друг материал с историческа стойност.

**ФИНАНСОВ ПЛАН:**

Закупуване на книги, консумативи, хонорари, външни услуги и др. – 2000 лв.

Провеждане на мероприятия – 2000 лв.

Планът е отворен и е възможно в хода на изпълнението му (извън фиксираните дати) да претърпи промени, по отношение на заложените в него срокове, характер на мероприятията и финансови средства. За всяко отделно мероприятие, читалищното настоятелство работи по предварително подготвен подробен план. За всички дейности разчитаме на общинското ръководство, както и на ръководствата на училищата в общината.

През следващата година, работата на читалището ще бъде съобразена с изискванията и спазването на противоепидемичните мерки.

Във връзка с горното, ръководството на читалището предлага за информация и утвърждаване.

**С уважение,**

**Председател на чит. настоятелство**

**на НЧ „Генерал Георги Тодоров“**

**Стоян Ушатов**